cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.1831
title: การเตรียมและสมบัติของเส้นใยเชิงประกอบพอลิโพรพิลีน/ไคโต-ออร์แกโนเคลย์

description: งานวิจัยนี้เป็นการเตรียมเส้นใยเชิงประกอบพอลิโพรพิลีนที่มีส่วนผสมของฟิลเลอร์ที่มีสมบัติพิเศษ โดยแบ่งงานวิจัยออกเป็น 2 ส่วน คือ ส่วนที่ 1: เป็นการเตรียมฟิลเลอร์ที่มีส่วนผสมของไคโตซานและไคโต-ออร์แกโนเคลย์กับพอลิโพรพิลีนกราฟต์มาเลอิกแอนไฮไดรด์ (PP-g-MA) ส่วนที่ 2: เป็นการเตรียมเส้นใยเชิงประกอบพอลิโพรพิลีนที่มีส่วนผสมของไคโตซานดัดแปรและไคโต-ออร์แกโนเคลย์ดัดแปร ทำการพิสูจน์เอกลักษณ์และตรวจสอบสมบัติ พบว่า จากการศึกษาโครงสร้าง หมู่ฟังก์ชัน และสัณฐานวิทยาของไคโตซานและไคโต-ออร์แกโนเคลย์ที่ผ่านการดัดแปรด้วยเทคนิค FT-IR, XRD, SEM และ TGA สามารถยืนยันได้ว่าไคโตซานและไคโต-ออร์แกโนเคลย์สามารถนำมาดัดแปรโดยทำปฏิกิริยากับ PP-g-MA และทำให้มีเสถียรภาพทางความร้อนเพิ่มขึ้นและมีสมบัติในการต้านเชื้อแบคทีเรียได้ดีกว่าไคโตซานและไคโต-ออร์แกโนเคลย์ที่ไม่ผ่านการดัดแปร ทำการผสมไคโตซานดัดแปรและไคโต-ออร์แกโน-เคยล์ดัดแปรกับพอลิโพรพิลีนในปริมาณร้อยละ 2, 4, 6, และ 8 โดยน้ำหนัก และทำการขึ้นรูปเส้นใยด้วยกระบวนการปั่นแบบหลอมเหลว พบว่า ขนาดอนุภาคของฟิลเลอร์มีขนาดใหญ่เป็นผลให้ปริมาณฟิลเลอร์ในเส้นใยเชิง-ประกอบต่ำ (ประมาณ 1%) แต่ฟิลเลอร์ทั้งสองที่มีอยู่ในเส้นใยเชิงประกอบยังคงแสดงเสถียรภาพทางความร้อนและค่าการต้านทานแรงดึงได้มากกว่าเส้นใยพอลิโพรพิลีน เนื่องจาก อนุภาคของฟิลเลอร์แสดงบทบาทเป็นสารหล่อลื่น ลดแรงเฉือนระหว่างสายโซ่พอลิเมอร์ ทำให้ช่วยรักษาน้ำหนักโมเลกุลของพอลิโพรพิลีน นอกจากนี้ยังพบว่าเส้นใยเชิงประกอบพอลิโพรพิลีนที่มีส่วนผสมของไคโตซานดัดแปรและไคโต-ออร์แกโนเคลย์ดัดแปรมีค่าการหน่วงไฟอยู่ในเกณฑ์มาตรฐาน UL-94 HB (ไม่เกิน 76 มิลลิเมตร/นาที) และมีสมบัติในการต้านเชื้อแบคทีเรียอีกด้วย จึงกล่าวได้ว่าไค-โตซานดัดแปรและไคโต-ออร์แกโนเคลย์ดัดแปรสามารถนำมาใช้เป็นฟิลเลอร์สำหรับเตรียมเส้นใยเชิงประกอบพอลิโพรพิลีนเพื่อให้มีสมบัติหน่วงไฟ ต้านแรงดึงและต้านเชื้อ รวมถึงมีเสถียรภาพทางที่ดีขึ้นเมื่อเปรียบเทียบกับเส้นใยพอลิโพรพิลีนที่ไม่มีฟิลเลอร์เป็นส่วนประกอบ
DOI: 10.14457/cu.the.2011.1832
title: ผลของการจัดกิจกรรมพลศึกษาโดยใช้เกมกลุ่มสัมพันธ์ที่มีต่อพฤติกรรมก้าวร้าวของนักเรียนประถมศึกษา

description: การวิจัยครั้งนี้เป็นการวิจัยกึ่งทดลอง มีวัตถุประสงค์เพื่อศึกษาผลของการจัดกิจกรรมพลศึกษาที่มีต่อพฤติกรรมก้าวร้าวของนักเรียนประถมศึกษาโดยใช้เกมกลุ่มสัมพันธ์ กลุ่มตัวอย่างที่ใช้ในการวิจัยครั้งนี้เป็นนักเรียนชั้นประถมศึกษาปีที่ 5 ของโรงเรียนสวนลุมพินี เขตลุมพินี จังหวัดกรุงเทพมหานคร ที่กำลังศึกษาอยู่ในระดับชั้นประถมศึกษาปีที่ 5 ภาคเรียนที่ 2 ปีการศึกษา 2554 รวมทั้งสิ้น 30 คน เลือกกลุ่มตัวอย่างแบบเจาะจง พร้อมทั้งแบ่งนักเรียนเป็นกลุ่มทดลอง 15 คน กลุ่มควบคุม 15 คน ซึ่งมีค่าเฉลี่ยพฤติกรรมก้าวร้าวไม่แตกต่างกัน เครื่องมือที่ใช้ในการวิจัยครั้งนี้ ได้แก่ แผนการจัดกิจกรรมพลศึกษาโดยใช้เกมกลุ่มสัมพันธ์ ซึ่งผู้วิจัยได้ดำเนินการสอนกลุ่มทดลองด้วยตนเอง คาบละ 50 นาที จำนวน 16 แผน เป็นเวลา 8 สัปดาห์ติดต่อกันโดยใช้เวลาหลังเลิกเรียน มีการวัดพฤติกรรมก้าวร้าวของนักเรียนกลุ่มทดลอง และกลุ่มควบคุมในระยะก่อนทดลอง หลังทดลอง และระยะหลังการทดลอง 2 สัปดาห์ โดยใช้แบบวัดพฤติกรรมก้าวร้าว จากนั้นนำข้อมูลที่ได้มาวิเคราะห์ข้อมูลโดยใช้ค่าเฉลี่ย ส่วนเบี่ยงเบนมาตรฐาน ทดสอบความแตกต่างค่าเฉลี่ยของคะแนนด้วยค่าที วิเคราะห์ความแปรปรวนร่วมทางเดียวแบบวัดซ้ำและเปรียบเทียบความแตกต่างเป็นรายคู่ โดยใช้ LSD ผลการวิจัย พบว่า 1) หลังการทดลองกลุ่มทดลอง มีคะแนนเฉลี่ยพฤติกรรมก้าวร้าวในระยะหลังการทดลองและระยะติดตามผลน้อยกว่าก่อนการทดลองอย่างมีนัยสำคัญทางสถิติที่ระดับ .05 แต่ในกลุ่มควบคุมไม่พบความแตกต่าง 2) หลังการทดลองกลุ่มทดลองมีคะแนนเฉลี่ยพฤติกรรมก้าวร้าวน้อยกว่ากลุ่มควบคุมอย่างมีนัยสำคัญทางสถิติที่ระดับ .05
DOI: 10.14457/cu.the.2011.1833
title: อิทธิพลของวัตถุนิยมและการตระหนักรู้ตนเองต่อพฤติกรรมการซื้อแบบไม่ได้ไตร่ตรองของกลุ่มผู้บริโภคเจเนอเรชั่นวาย

description: การวิจัยครั้งนี้ มีวัตถุประสงค์เพื่อศึกษาถึง (1) วัตถุนิยม การตระหนักรู้ตนเอง และพฤติกรรมการซื้อแบบไม่ได้ไตร่ตรอง และ (2) อิทธิพลของวัตถุนิยม และการตระหนักรู้ตนเองต่อพฤติกรรมการซื้อแบบไม่ได้ไตร่ตรองของกลุ่มผู้บริโภคเจเนอเรชั่นวายโดยการใช้การวิจัยเชิงสำรวจด้วยแบบสอบถามกับผู้บริโภคเจเนอเรชั่นวาย อายุระหว่าง 18-27 ปี ที่อาศัยอยู่ในเขตกรุงเทพมหานคร จำนวน 420 คน ผลการวิจัยพบว่า วัตถุนิยม และการตระหนักรู้ตนเอง มีความสัมพันธ์กับพฤติกรรมการซื้อแบบไม่ได้ไตร่ตรองในเชิงบวกของกลุ่มผู้บริโภคเจเนอเรชั่นวายในขณะที่เมื่อพิจารณารายละเอียดมิติของตัวแปรวัตถุนิยมนั้นพบว่า เรื่องของการประสบความสำเร็จ และการเป็นศูนย์กลาง มีความสัมพันธ์กับพฤติกรรมการซื้อแบบไม่ได้ไตร่ตรองอย่างมีนัยสำคัญทางสถิติ ในส่วนของมิติของการตระหนักรู้ตนเองพบว่า เรื่องของการตระหนักรู้ตนเองส่วนตัว การตระหนักรู้ตนเองสาธารณะ และความกังวลต่อสังคม มีความสัมพันธ์กับพฤติกรรมการซื้อแบบไม่ได้ไตร่ตรองอย่างมีนัยสำคัญทางสถิติ นอกจากนี้ ผลการวิจัยยังแสดงให้เห็นว่า วัตถุนิยมนั้นส่งผลให้เกิดพฤติกรรมการซื้อแบบไม่ได้ไตร่ตรองต่อกลุ่มผู้บริโภคเจเนอเรชั่นวายมากกว่าการตระหนักรู้ตนเอง
DOI: 10.14457/cu.the.2011.1834
title: การศึกษาคุณลักษณะของเซโนสเฟียร์ในเถ้าลอยจากโรงไฟฟ้าพลังความร้อน

description: ศึกษาคุณลักษณะของเซโนสเฟียร์ในเถ้าลอยจากโรงไฟฟ้าพลังความร้อนในประเทศไทย ซึ่งใช้ถ่านหินเป็นเชื้อเพลิง โดยนำตัวอย่างเถ้าลอยจากโรงไฟฟ้า 3 แห่ง ได้แก่ โรงไฟฟ้าแม่เมาะ จังหวัดลำปาง ซึ่งใช้ถ่านหินลิกไนต์เป็นเชื้อเพลิง โรงไฟฟ้าบีแอลซีพี จังหวัดระยอง ซึ่งใช้ถ่านหินบิทูมินัสเป็นเชื้อเพลิง และโรงไฟฟ้าเอ็นพีเอส จังหวัดปราจีนบุรี ซึ่งถ่านหินบิทูมินัสและชีวมวลเป็นเชื้อเพลิง ในการศึกษาจะใช้วิธีการลอยและจมด้วยของเหลว เนื่องด้วยอนุภาคเซโนสเฟียร์มีความหนาแน่นต่ำกว่าน้ำ จึงสามารถแยกออกจากเถ้าลอยได้ โดยเซโนสเฟียร์จะลอยน้ำ หลังจากนั้นนำอนุภาคเซโนสเฟียร์ที่คัดแยกได้ไปคำนวณปริมาณและวิเคราะห์คุณลักษณะต่างๆ จากการทดลองพบว่า ปริมาณเซโนสเฟียร์ที่เก็บได้จากเถ้าลอยโรงไฟฟ้าแม่เมาะ มีปริมาณ 1.07% และปริมาณเซโนสเฟียร์ที่เก็บได้จากเถ้าลอยโรงไฟฟ้าบีแอลซีพี มีปริมาณ 0.33% แต่ไม่พบอนุภาคเซโนสเฟียร์ในเถ้าลอยจากโรงไฟฟ้าเอ็นพีเอส การวิเคราะห์เชิงสัณฐานวิทยาด้วยกล้องจุลทรรศน์อิเล็กตรอนแบบส่องกราด พบว่าอนุภาคเซโนสเฟียร์มีลักษณะกลมกลวง และผนังบาง มีทั้งผิวเรียบและขรุขระมีรูพรุน ค่าความหนาแน่นของอนุภาคเซโนสเฟียร์จากโรงไฟฟ้าแม่เมาะ และบีแอลซีพีเท่ากับ 0.7521 และ 0.8881 กรัม/ลบ.ซม. ตามลำดับ การวิเคราะห์หาชนิดส่วนประกอบทางแร่ของเซโนสเฟียร์จากแม่เมาะและบีแอลซีพี ด้วยเครื่อง XRD พบว่ามีแร่มุลไลต์ (mullite) และแร่ควอตซ์ (quartz) เป็นส่วนประกอบหลัก การวิเคราะห์องค์ประกอบทางเคมีของเซโนสเฟียร์จากโรงไฟฟ้าแม่เมาะและบีแอลซีพีด้วยเครื่อง XRF พบองค์ประกอบของ SiO₂ อยู่ 41.67% และ 58.05% ตามลำดับ และ Al₂O₃ อยู่ 20.50% และ 22.04% ตามลำดับ
DOI: 10.14457/cu.the.2011.1835
title: ผลกระทบของการส่งเสริมการขายและคุณค่าตราสินค้าต่อพฤติกรรมผู้บริโภค

description: การวิจัยครั้งนี้ เป็นการวิจัยเชิงทดลอง แบบ 2x2 แฟคทอเรียล โดยมีวัตถุประสงค์เพื่อ ศึกษาผลกระทบหลักและปลกระทบเชิงปฏิสัมพันธ์ของ 2 ปัจจัย อันได้แก่ (1) ปัจจัยด้านการส่งเสริมการขาย (การมอบของแถมและการชิงโชค) และ (2) ปัจจัยด้านคุณค่าตราสินค้า (คุณค่าตราสินค้าสูงและคุณค่าตราสินค้าต่ำ) ที่ส่งผลต่อพฤติกรรมผู้บริโภค ซึ่งแบ่งออกเป็น 6 ประเด็นย่อย ได้แก่ ทัศนคติที่มีต่อการส่งเสริมการขาย, ทัศนคติที่มีต่อคุณค่าตราสินค้า, ความประหลาดใจ, ภาพลักษณ์ตราสินค้า, ความตั้งใจซื้อ และความพึงพอใจ โดยเก็บข้อมูลกับผู้เข้าร่วมการทดลองซึ่งเป็นนิสิตระดับปริญญาตรี ของคณะนิเทศศาสตร์ จุฬาลงกรณ์มหาวิทยาลัย จำนวน 120 คน ในเดือนมีนาคม พ.ศ. 2555 ผลการวิจัยพบว่า ปัจจัยด้านการส่งเสริมการขายที่แตกต่างกัน ส่งผลต่อพฤติกรรมผู้บริโภคต่างกันอย่างไม่มีนัยสำคัญทางสถิติในทุกประเด็นย่อย ในขณะที่ปัจจัยด้านคุณค่าตราสินค้านั้น ส่งผลต่อพฤติกรรมผู้บริโภคต่างกันอย่างมีนัยสำคัญทางสถิติ โดยคุณค่าตราสินค้าที่สูง ส่งผลให้ ทัศนคติของผู้บริโภคที่มีต่อการส่งเสริมการขาย, ทัศนคติของผู้บริโภคที่มีต่อตราสินค้า, ความประหลาดใจ, ภาพลักษณ์ตราสินค้า, ความตั้งใจซื้อ และความพึงพอใจ มากกว่าคุณค่าตราสินค้าที่ต่ำ และเมื่อพิจารณาในส่วนของผลกระทบเชิงปฏิสัมพันธ์ของทั้ง 2 ปัจจัยดังกล่าว ก็พบว่าปัจจัยด้านการส่งเสริมการขาย และปัจจัยด้านคุณค่าตราสินค้า ส่งผลกระทบเชิงปฏิสัมพันธ์ร่วมกันต่อพฤติกรรมผู้บริโภคในทุกประเด็นย่อยอย่างไม่มีนัยสำคัญทางสถิติแต่อย่างใด
DOI: 10.14457/cu.the.2011.1836
title: ข่าวประชาสัมพันธ์ด้านการแสดงความรับผิดชอบต่อสังคมขององค์กรภาครัฐและเอกชน ปี 2554 การรับรู้และทัศนคติของผู้รับสารในวิกฤตการณ์น้ำท่วม

description: การวิจัยครั้งนี้มีวัตถุประสงค์เพื่อศึกษารูปแบบการนำเสนอและวิเคราะห์เนื้อหาข่าวประชาสัมพันธ์ด้านการแสดงความรับผิดชอบต่อสังคมขององค์กรภาครัฐและเอกชนในสื่อหนังสือพิมพ์และสือโทรทัศน์รวมทั้งศึกษาการรับรู้และทัศนคติของประชาชนในกรุงเทพมหานครที่มีต่อข่าวการแสดงความรับผิดชอบต่อสังคมขององค์กรภาครัฐและเอกชนที่ปรากฏในสื่อหนังสือพิมพ์และสื่อโทรทัศน์โดยใช้การวิเคราะห์เนื้อหาข่าวสาร (Content Analysis) คือ ศึกษาหนังสือพิมพ์ไทยรัฐและหนังสือพิมพ์กรุงเทพธุรกิจ สื่อโทรทัศน์ ได้แก่ รายการเรื่องเล่าเช้านี้ และรายการเรื่องเล่าเสาร์-อาทิตย์ และการวิจัยเชิงสำรวจ (Survey Analysis) โดยกลุ่มตัวอย่างที่ใช้ในศึกษาครั้งนี้ มีจำนวน 400 คน ใช้แบบสอบถามเป็นเครื่องมือในการเก็บข้อมูล การวิเคราะห์ข้อมูลด้วยสถิติแบบอนุมาน และค่าสัมประสิทธิ์สหสัมพันธ์แบบเพียร์สันประมวลผลโดยใช้โปรแกรมสำเร็จรูปทางสถิติ ผลที่ได้จากการวิเคราะห์ข่าว สาร พบว่า ความถี่ในการนำเสนอข่าวสารประชาสัมพันธ์ในหนังสือพิมพ์ไทยรัฐและหนังสือพิมพ์กรุงเทพธุรกิจมีการนำเสนอข่าวประชาสัมพันธ์ด้านการแสดงความรับผิดชอบต่อสังคมขององค์กรรัฐ ได้แก่ ทหาร ในปริมาณมากที่สุด ส่วนภาคเอกชน ดีแทค และอิชิตัน มีปริมาณใกล้เคียงกัน และยังพบว่ามีการนำเสนอข่าวในพื้นที่ข่าวเป็นคอลัมน์เล็ก และเป็นคอลัมน์ขาว-ดำ และไม่มีภาพประกอบมีปริมาณมากกว่าการเสนอข่าวแบบซื้อพื้นที่ข่าว คอลัมน์ใหญ่ คอลัมน์สี และมีภาพประกอบในหนังสือพิมพ์ทั้งสองฉบับ ส่วนผลการวิเคราะห์เนื้อหาจากรายการโทรทัศน์นั้น พบว่า ความถี่ในการนำเสนอข่าวของทหารมีมากกว่าตำรวจและภาคเอกชน ซึ่งดีแทคมีความถี่มากกว่าอิชิตันเพียงเล็กน้อย เนื่องจากการใช้กลยุทธ์ CSR by product ส่วนผลที่ได้จากการทำแบบสอบถาม พบว่า กลุ่มตัวอย่างมีการรับรู้ข่าวประชาสัมพันธ์ด้านการแสดงความรับผิดชอบต่อสังคมขององค์กรภาครัฐและเอกชนจากสื่อหนังสือพิมพ์และสื่อโทรทัศน์ในระดับปานกลาง–มาก และพบว่าการเปิดรับข่าวประชาสัมพันธ์ด้านการแสดงความรับผิดชอบต่อสังคมทำให้กลุ่มตัวอย่างเกิดทัศนคติในเชิงบวกต่อองค์กรระดับปานกลาง-มาก
DOI: 10.14457/cu.the.2011.1837
title: ความเครียดและความรู้สึกเป็นภาระการดูแลของผู้ปกครองที่พาเด็กมารับการรักษาที่หน่วยจิตเวชเด็ก โรงพยาบาลจุฬาลงกรณ์

description: งานวิจัยครั้งนี้ มีวัตถุประสงค์เพื่อศึกษาเกี่ยวกับความเครียด และความรู้สึกเป็นภาระการดูแลของผู้ปกครองที่ทำหน้าที่ดูแลเด็กที่มารับการรักษาที่หน่วยจิตเวชเด็ก โรงพยาบาลจุฬาลงกรณ์ เป็นการวิจัยเชิงพรรณนา ณ จุดเวลาใดเวลาหนึ่ง โดยกลุ่มตัวอย่างเป็นผู้ปกครองที่พาเด็กมารับการรักษาที่หน่วยจิตเวชเด็ก โรงพยาบาลจุฬาลงกรณ์ จำนวน 108 คน เครื่องมือที่ใช้เก็บรวบรวมข้อมูลแบ่งเป็น 4 ส่วน คือ 1)แบบสอบถามข้อมูลส่วนบุคคล 2)แบบวัดความเครียดสำหรับคนไทย (Thai Stress Test) 3)แบบวัดการสนับสนุนทางสังคม 4)แบบสอบถามภาระการดูแล The Burden Interview (BI) สถิติที่ใช้ในการวิเคราะห์คือ ค่าเฉลี่ย, ร้อยละ, Independence t-test, One way ANOVA, Chi-square และ Pearson’s correlation ผลการศึกษา พบว่า ผู้ปกครองร้อยละ 41.7 มีความเครียดเล็กน้อย และร้อยละ 51.9 มีความรู้สึกเป็นภาระการดูแลต่ำ ความเครียดและความรู้สึกเป็นภาระการดูแล มีความสัมพันธ์กันทางบวกในรูปเชิงเส้นที่ระดับนัยสำคัญ 0.01 ความเครียด กับแรงสนับสนุนทางสังคม มีความสัมพันธ์ในทางลบในรูปเชิงเส้นที่ระดับนัยสำคัญ 0.01 ความรู้สึกเป็นภาระการดูแล กับแรงสนับสนุนทางสังคม มีความสัมพันธ์ในทางลบในรูปเชิงเส้นที่ระดับนัยสำคัญ 0.01 ปัจจัยที่มีความสัมพันธ์กับระดับความเครียด คือ ระดับความรุนแรงของอาการของเด็ก(ตามการรับรู้ของผู้ปกครอง) ส่วนปัจจัยที่มีความสัมพันธ์กับความรู้สึกเป็นภาระการดูแล คือ ศาสนาของผู้ปกครอง อาชีพของผู้ปกครอง ระยะเวลาที่ดูแลเด็ก จำนวนเด็กที่อยู่ในความดูแล รูปแบบการรักษา และระดับความรุนแรงของอาการของเด็ก(ตามการรับรู้ของผู้ปกครอง)
DOI: 10.14469/hpc/6333
title: (2R,4aR,10aS)-6-Methoxy-1,1,4a-trimethyl-1,2,3,4,4a,9,10,10a-octahydrophenanthren-2-ol (11)

description: (11)
DOI: 10.26186/5dd48f8e542f2
title: Radiometric Grid of Australia (Radmap) v4 2019 ratio thorium over potassium

description: The thorium over potassium grid is a derivative of the 2019 radiometric or gamma-ray grid of Australia. The radiometric, or gamma-ray spectrometric method, measures the natural variations in the gamma-rays detected near the Earth's surface as the result of the natural radioactive decay of potassium (K), uranium (U) and thorium (Th). The data are collected on airborne geophysical surveys conducted by Commonwealth, State and Northern Territory Governments and the private sector. The 2019 thorium over potassium was derived by seamlessly merging over 600 airborne gamma-ray spectrometric surveys. The final grid has a cell size of about 100m (0.001 degrees) and is derived from the filtered thorium and potassium grids.
DOI: 10.7910/dvn/il0lue/cp508a
title: product_process_patents_2_ind_100_Machine tools.png

description: :unav
DOI: 10.7910/dvn/il0lue/hxsk5e
title: product_process_patents_2_ind_100_Materials, metallurgy.png

description: :unav
DOI: 10.7910/dvn/il0lue/kmtvlq
title: product_process_patents_5_100_Electrical machinery, apparatus, energy.png

description: :unav
DOI: 10.7910/dvn/il0lue/legr8h
title: product_process_patents_2_ind_100_Medical technology.png

description: :unav
DOI: 10.7910/dvn/il0lue/mw85ub
title: product_process_patents_2_ind_100_Macromolecular chemistry, polymers.png

description: :unav
DOI: 10.7910/dvn/il0lue/qkvhht
title: product_process_patents_2_ind_100_Mechanical elements.png

description: :unav
DOI: 10.7910/dvn/il0lue/wjl4ey
title: product_process_patents_5_100_Engines, pumps, turbines.png

description: :unav
DOI: 10.7910/dvn/il0lue/xct0ai
title: product_process_patents_2_ind_100_Measurement.png

description: :unav
DOI: 10.7910/dvn/il0lue/zc4igr
title: product_process_patents_5_100_Environmental technology.png

description: :unav
DOI: 10.14457/cu.the.2011.1838
title: ผลของการจัดกิจกรรมการเรียนรู้พลศึกษา โดยใช้การฝึกเต้นรำลีลาศประเภทบอลรูมกับประเภทละตินอเมริกัน ที่มีต่อสมรรถภาพทางกายที่สัมพันธ์กับสุขภาพของนักศึกษาปริญญาตรี

description: การวิจัยครั้งนี้มีวัตถุประสงค์เพื่อ 1) ศึกษาผลของการฝึกเต้นรำลีลาศประเภทบอลรูมกับประเภทละตินอเมริกัน ที่มีต่อสมรรถภาพทางกายที่สัมพันธ์กับสุขภาพ 2) เปรียบเทียบผลของความแตกต่างระหว่างการฝึกเต้นรำลีลาศประเภทบอลรูมกับประเภทละตินอเมริกัน ที่มีต่อสมรรถภาพทางกายที่สัมพันธ์กับสุขภาพ กลุ่มตัวอย่างคือ นักศึกษาระดับปริญญาตรีจุฬาลงกรณ์มหาวิทยาลัย จำนวน 30 คน นิสิตชาย จำนวน 15 คน นิสิตหญิง จำนวน 15 คน โดยแบ่งเป็น 3 กลุ่มๆ ละ 10 คน ชาย 5 คน หญิง 5 คน กลุ่มที่ 1 กลุ่มควบคุม กลุ่มที่ 2 ทำการฝึกเต้นรำลีลาศประเภทบอลรูม และกลุ่มที่ 3 ฝึกเต้นรำลีลาศประเภทละตินอเมริกัน ใช้เวลาในการทดลอง 8 สัปดาห์ๆ ละ 3 วัน ครั้งละหนึ่งชั่วโมง ทดสอบสมรรถภาพทางกาย ก่อนการทดลอง สัปดาห์ที่ 4 และสัปดาห์ที่ 8 แล้วนำผลที่ได้มาวิเคราะห์ตามวิธีทางสถิติ หาค่าเฉลี่ย ส่วนเบี่ยงเบนมาตรฐาน การวิเคราะห์ความแปรปรวนทางเดียว การวิเคราะห์ความแปรปรวนร่วมทางเดียวแบบซ้ำและเปรียบเทียบความแตกต่างเป็นรายคู่ ตามวิธีของ ตูกี (เอ) (Tukey’s a) ผลการวิจัยพบว่า 1. หลังการทดลอง 8 สัปดาห์ ผลการฝึกเต้นรำของกลุ่มฝึกเต้นบอลรูม และกลุ่มฝึกเต้นละตินอเมริกัน ทำให้ความดันโลหิตขณะหัวใจบีบตัวขณะพัก และความอดทนของกล้ามเนื้อขาดีขึ้นอย่างมีนัยสำคัญที่ระดับ .05 2. ผลของการฝึกเต้นบอลรูม พบว่า น้ำหนัก ชีพจรขณะพัก แรงบีบมือ ความอ่อนตัว เปอร์เซ็นต์ ไขมันในร่างกาย สมรรถภาพการจับออกซิเจนสูงสุดของร่างกาย ความอดทนของกล้ามเนื้อขา แตกต่างกันอย่างมีนัยสำคัญที่ระดับ .05 3. ผลของการฝึกเต้นรำละตินอเมริกัน พบว่า น้ำหนัก ชีพจรขณะพักและความความอดทนของกล้ามเนื้อขา แตกต่างกันอย่างมีนัยสำคัญที่ระดับ .05
DOI: 10.14457/cu.the.2011.1839
title: การสื่อสารของคณะละครหุ่นร่วมสมัยในประเทศไทย

description: ศึกษาวิวัฒนาการของละครหุ่นร่วมสมัยในประเทศไทย ศึกษารูปแบบและเนื้อหาในการนำเสนอของละครหุ่นร่วมสมัย รวมทั้งศึกษาทัศนคติของผู้ชมต่อละครหุ่นร่วมสมัย ผู้วิจัยใช้การสัมภาษณ์ ผู้อำนวยการคณะละครหุ่นร่วมสมัย 7 คณะ รวบรวมผลงานเกี่ยวข้องกับงานละครหุ่นร่วมสมัย รวมถึงชมการแสดงสด และใช้แบบสอบถามในการสำรวจทัศนคติผู้ชมละครหุ่นร่วมสมัย ผลการวิจัยพบว่า วิวัฒนาการละครหุ่นร่วมสมัยในประเทศไทย เข้ามามีบทบาทในฐานะละครสำหรับเด็กและเยาวชน จากการพัฒนาภายในคณะภายหลังได้มีแลกเปลี่ยนและการร่วมกันแสดงผลงาน จนเกิดเป็นสังคมของวงการละครหุ่นร่วมสมัยขึ้น อีกทั้งยังส่งผลให้งานละครหุ่นร่วมสมัย เป็นตัวแทนของศิลปวัฒนธรรมของไทย และสามารถสร้างชื่อเสียงให้กับประเทศไทยได้อีกด้วย รูปแบบของคณะละครหุ่นร่วมสมัยในประเทศไทยสามารถแบ่งได้เป็น 2 ประเภทคือ 1. อิทธิพลในการสร้างหุ่น 2. วิธีในการเชิด และในส่วนของเนื้อหาในการนำเสนอ แบ่งออกได้เป็น 2 กรณี คือ 1. การนำเสนอเนื้อหาที่แต่งขึ้นใหม่ 2. การนำเสนอเนื้อหาจากโครงเรื่องเดิมแล้วนำมาดัดแปลงสร้างสรรค์ใหม่ ผลทัศนคติของผู้ชมส่วนใหญ่มีความถี่ในการชมละครหุ่นร่วมสมัยในระดับ นานๆ ครั้ง คิดเป็น 60.50% และองค์ประกอบของละครหุ่นร่วมสมัยที่นำเสนอภาพความเป็นไทยเด่นชัดที่สุดคือ ตัวหุ่น คิดเป็น 27.63% ส่วนทัศนคติในความพึงพอใจแบ่งออกเป็น 3 ด้าน คือ ด้านเนื้อหา ด้านองค์ประกอบของละครหุ่น และด้านคุณค่าต่อสังคม โดยเฉลี่ยรวมแล้วผู้ในระดับความพึ่งพอใจมาก
DOI: 10.14457/cu.the.2011.1840
title: วรรณกรรมเยาวชนเรื่อง นิเฮียะกุเน็น โนะ โคะโดะโมะ ของโอเอะ เค็นสะบุโร : ความขัดแย้งแบบขั้วตรงข้าม และมิติเวลากับอำนาจของกลุ่มชายขอบ

description: วรรณกรรมเรื่อง นิเฮียะกุเน็น โนะ โคะโดะโมะ เป็นงานเขียนยุคปลายที่โอเอะกล่าวว่า เป็นวรรณกรรมเยาวชนเล่มแรกและเล่มเดียวในชีวิตการเป็นนักเขียนของเขา ในผลงานชิ้นนี้โอเอะสร้างและนำเสนอเรื่องราวโดยใช้รูปแบบที่เรียกว่า “ความขัดแย้งแบบขั้วตรงข้าม” กล่าวคือ มีการสร้างฉากและตัวละครที่แสดงบทบาทหน้าที่ซึ่งขัดแย้งกัน อีกทั้งในวรรณกรรมเรื่องนี้ยังมีรูปแบบการนำเสนอที่เป็นลักษณะเด่นของโอเอะปรากฏอยู่ด้วย นั่นคือ การสลับบทบาทระหว่างสิ่งที่เป็นศูนย์กลางกับชายขอบ การวิจัยในครั้งนี้มุ่งเน้นการศึกษาถึงการใช้รูปแบบความขัดแย้งแบบขั้วตรงข้าม และมิติเวลากับอำนาจของคนชายขอบในวรรณกรรมเยาวชนเรื่อง นิเฮียะกุเน็น โนะ โคะโดะโมะ ของ โอเอะ เค็นสะบุโร ซึ่งผู้วิจัยเห็นว่าการศึกษาวิเคราะห์ถึงความขัดแย้งแบบขั้วตรงข้ามในงานวรรณกรรมเยาวชนเรื่องนี้ จะช่วยทำให้สามารถเข้าถึงและเข้าใจความหมายที่ผู้เขียนต้องการสื่อผ่านมายังผู้อ่านได้อย่างลึกซึ้งมากขึ้น และยังเป็นการวิเคราะห์ลักษณะการเขียนอีกรูปแบบหนึ่งของโอเอะ เพื่อเป็นประโยชน์ในการศึกษาผลงานเรื่องอื่นๆ ต่อไป ผลจากการศึกษาผู้วิจัยพบว่าความขัดแย้งแบบขั้วตรงข้ามเป็นลักษณะการเขียนรูปแบบหนึ่งของโอเอะ เค็นสะบุโร ที่มีปรากฏตั้งแต่ในงานเขียนยุคแรก และมีอยู่ในผลงานหลายเรื่อง แม้กระทั่งในงานที่กล่าวได้ว่าเป็นวรรณกรรมเยาวชนเรื่องแรกอย่างเรื่อง นิเฮียะกุเน็น โนะ โคะโดะโมะ ก็มีการสร้างตัวละคร ฉาก และการดำเนินเรื่องในลักษณะคู่เปรียบ ซึ่งเป็นการเขียนถึงความขัดแย้งแบบขั้วตรงข้ามเพื่อให้อำนาจแก่กลุ่มชายขอบ อีกทั้งยังมีการใช้มิติเวลาเพื่อเน้นให้เห็นถึงอำนาจของกลุ่มชายขอบมากขึ้นด้วย
DOI: 10.14457/cu.the.2011.1841
title: แนวคิดเรื่องรัฐชาติในวรรณกรรมของอะกุตะงะวะ ริวโนะซุเกะ

description: ศึกษาแนวคิดเรื่องรัฐชาติในวรรณกรรมของอะกุตะงะวะ ริวโนะซุเกะ และวิเคราะห์ทัศนะของอะกุตะงะวะ ริวโนะซุเกะ ต่อแนวคิดเรื่องรัฐชาติที่ปรากฏในวรรณกรรม ในการศึกษาแนวคิดเรื่องรัฐชาติที่ปรากฏในวรรณกรรมของอะกุตะงะวะ ริวโนะซุเกะนี้ ผู้วิจัยใช้ผลงานทั้งหมด 11 เรื่อง ได้แก่ “ทะอิกะอิโสะกุ” “เม็นสุระโสะอิริ” “โทฌิฌุน” “อะงุนิโนะคะมิ” “เซ็นนิน” “ดะอิยงโนะอตโตะคะระ” “ฟุฌิงินะฌิมะ” “อุมะโนะอะฌิ” “อันชูมนโด” “คัปปะ” และ “เนิยวเซ็น” เพื่อศึกษาลักษณะของการสร้างตัวละคร ฉาก และแก่นเรื่องที่ปรากฏในเนื้อเรื่องโดยเชื่อมโยงกับปัจจัยที่สำคัญของแนวคิดเรื่องรัฐชาติ ได้แก่ พลเมือง พรมแดน และอำนาจอธิปไตย รวมถึงวิเคราะห์ทัศนะของอะกุตะงะวะต่อแนวคิดเรื่องรัฐชาติที่สอดแทรกเอาไว้ในผลงานดังกล่าว จากการศึกษาพบว่าผลงานของอะกุตะงะวะในขอบเขตที่ศึกษาสะท้อนแนวคิดเรื่องรัฐชาติ ซึ่งได้รับอิทธิพลมาจากแนวคิดของตะวันตก และมีรากฐานมาจากการปฏิรูปประเทศเข้าสู่สมัยใหม่ อิทธิพลดังกล่าวสะท้อนอยู่ในลักษณะการสร้างตัวละคร ฉาก และแก่นเรื่องในผลงานเรื่อง “ทะอิกะอิโสะกุ” “เม็นสุระโสะอิริ” “โทฌิฌุน” “อะงุนิโนะคะมิ” “ดะอิยงโนะอตโตะคะระ” “ฟุฌิงินะฌิมะ” “อุมะโนะอะฌิ” “อันชูมนโด” และ “คัปปะ” นอกจากนี้ การเปรียบเทียบลักษณะของผลงานเรื่อง “โทฌิฌุน” “เซ็นนิน” และ “เนิยวเซ็น” ซึ่งเป็นผลงานที่ไม่ได้เน้นประเด็นเรื่องรัฐชาติ ทำให้ผู้วิจัยเห็นว่าทัศนะคติที่อะกุตะงะวะ ริวโนะซุเกะมีต่อแนวคิดเรื่องรัฐชาตินั้น เป็นทัศนคติในเชิงไม่เห็นด้วยกับแนวคิดเรื่องรัฐชาติแบบตะวันตกทั้งหมด โดยได้แฝงน้ำเสียงเสียดสี รวมถึงตั้งคำถามต่อแนวคิดดังกล่าวไว้ในผลงานอย่างต่อเนื่อง
DOI: 10.14457/cu.the.2011.1842
title: การพัฒนาโปรแกรมการจำหน่ายผู้ป่วยตามแนวคิดแบบลีนร่วมกับแนวคิดการวางแผนการจำหน่ายในหอผู้ป่วยพิเศษ โรงพยาบาลเจริญกรุงประชารักษ์

description: การพัฒนาโปรแกรมการจำหน่ายผู้ป่วยตามแนวคิดแบบลีนร่วมกับแนวคิดการวางแผนการจำหน่ายผู้ป่วย เพื่อเปรียบเทียบความพึงพอใจในบริการของผู้ป่วย ระหว่างกลุ่มผู้ป่วยที่จำหน่ายตามปกติ และกลุ่มผู้ป่วยที่ได้รับโปรแกรมการจำหน่ายผู้ป่วยตามแนวคิดแบบลีนร่วมกับแนวคิดการวางแผนการจำหน่ายผู้ป่วย กลุ่มตัวอย่าง คือ ผู้ป่วยกลุ่มโรคเรื้อรังทางอายุรกรรมที่ได้รับการจำหน่ายให้กลับบ้าน หอผู้ป่วยพิเศษ โรงพยาบาลเจริญกรุงประชารักษ์ จำนวน 40 คนโดยแบ่งเป็นกลุ่มควบคุมและกลุ่มทดลองกลุ่มละ 20 คน การพัฒนาโปรแกรมการจำหน่ายผู้ป่วยตามแนวคิดแบบลีนร่วมกับแนวคิดการวางแผนการจำหน่าย ประกอบด้วยเครื่องมือดังนี้ 1) แบบสอบถามความพึงพอใจในบริการของผู้ป่วย 2) แบบบันทึกการปฏิบัติกิจกรรมการจำหน่าย 3) แบบบันทึกปริมาณเวลาที่ใช้ในกิจกรรมการจัดการการจำหน่ายผู้ป่วย 4) แบบวัดความรู้เรื่องแนวคิดแบบลีนและ M-E-T-H-O-D เครื่องมือทั้งหมดผ่านการตรวจสอบความตรงตามเนื้อหาจากผู้ทรงคุณวุฒิ ได้ค่าความเที่ยงของแบบสอบถามเท่ากับ .95 สถิติที่ใช้ในการวิเคราะห์ข้อมูล คือ ค่าร้อยละ ค่าเฉลี่ย ส่วนเบี่ยงเบนมาตรฐาน และสถิติทดสอบที ผลการวิจัย พบว่า ความพึงพอใจในบริการของผู้ป่วยที่ได้รับโปรแกรมการจำหน่ายผู้ป่วยตามแนวคิดแบบลีนดีกว่าความพึงพอใจในบริการของผู้ป่วยที่จำหน่ายตามปกติ อย่างมีนัยสำคัญทางสถิติที่ระดับที่ .05
DOI: 10.14457/cu.the.2011.1843
title: การพัฒนาภูมิทัศน์พระธาตุศรีสองรัก อำเภอด่านซ้าย จังหวัดเลย

description: พระธาตุศรีสองรัก เป็นโบราณสถานที่มีความสำคัญด้านประวัติศาสตร์ ความเชื่อ และวัฒนธรรม ประเพณี ของคนในจังหวัดเลย สร้างขึ้นเพื่อเป็นสักขีพยานในการช่วยเหลือซึ่งกันและกันระหว่างกรุงศรีอยุธยาและกรุงศรีสัตนาคนหุต (นครเวียงจันทน์สาธารณรัฐประชาธิปไตย ประชาชนลาว) จากการศึกษาข้อมูลและสำรวจพื้นที่พบว่ามีปัญหาทางกายภาพที่สำคัญ 4 ด้าน คือ 1) ปัญหาด้านนิเวศวิทยา ได้แก่ การกัดเซาะพังทลายของตลิ่งในฤดูฝน 2) ปัญหาด้านการใช้ประโยชน์ที่ดิน ได้แก่ การขยายตัวของชุมชนและพื้นที่เกษตรกรรมรุกล้ำพื้นที่โบราณสถานที่มีคุณค่าและความสำคัญทางประวัติศาสตร์ 3) ปัญหาด้านการวางผังบริเวณ ได้แก่ ปัญหาการเข้าถึงและปัญหาพื้นที่เปิดโล่ง 4) ปัญหาด้านภูมิสถาปัตยกรรม ได้แก่ มุมมองเข้าสู่พระธาตุศรีสองรักถูกบดบังจากต้นไม้และสิ่งปลูกสร้าง และขาดการรับรู้ในด้านรูปแบบสถาปัตยกรรมและองค์ประกอบต่างๆ ที่อยู่โดยรอบ โดยการศึกษาโครงการพัฒนาภูมิทัศน์พระธาตุศรีสองรัก อำเภอด่านซ้าย จังหวัดเลยครั้งนี้เป็นการศึกษาสภาพปัญหา และศักยภาพ เพื่อนำเสนอแนวคิดการวางผังและพัฒนาภูมิทัศน์พื้นที่บริเวณพระธาตุศรีสองรัก โดยคำนึงถึงคุณค่าทางประวัติศาสตร์ รูปแบบสถาปัตยกรรมล้านช้าง สภาพภูมิประเทศ มุมมองและทัศนียภาพ รวมทั้งพืชพรรณพื้นถิ่น เพื่อให้เกิดการรับรู้ถึงความสำคัญของโบราณสถานในด้านประวัติศาสตร์ ความเชื่อ และวัฒนธรรมประเพณีของคนในท้องถิ่น ผลจากการศึกษาพบว่า พื้นที่บริเวณพระธาตุศรีสองรักจำเป็นจะต้องมีผังแม่บทในการปรับปรุงพื้นที่ด้านต่างๆ ได้แก่ การป้องกันการกัดเซาะของตลิ่งริมแม่น้ำหมัน การทำแผนควบคุมการใช้ประโยชน์ที่ดินโดยรอบพระธาตุศรีสองรัก และการปรับปรุงมุมมอง ทัศนียภาพที่เน้นคุณค่า ความสำคัญของพระธาตุศรีสองรัก ส่งเสริมการรับรู้ และแสดงถึงเรื่องราวทางด้านประวัติศาสตร์ที่ชัดเจน
DOI: 10.14457/cu.the.2011.1844
title: การศึกษาผลของยาโบเซนแทนต่อการเปลี่ยนแปลงของหลอดเลือดแดงปอดในกลุ่มหนูแรทที่อยู่ในสภาวะขาดออกซิเจนเป็นช่วงสลับกับสภาวะปกติอย่างต่อเนื่องเรื้อรัง

description: ที่มา งานวิจัยนี้จัดทำขึ้นเพื่อศึกษาผลของยาโบเซนแทนต่อการเปลี่ยนแปลงทางพยาธิสภาพและความดันโลหิตของหลอดเลือดแดงปอดในสภาวะขาดออกซิเจนจำลองที่มีพยาธิสภาพหลักใกล้เคียงกับภาวะทางเดินหายใจอุดกั้นขณะนอนหลับของคน วิธีการศึกษา หนูแรทพันธุ์ Wistar จำนวน 18 ตัวถูกแบ่งออกเป็น 3 กลุ่มเพื่อศึกษาผลของยาโบเซนแทนขนาด 100 มิลลิกรัมต่อวันในสภาวะขาดออกซิเจนเป็นช่วงสลับกับสภาวะปกติ ซึ่งทำติดต่อกัน 8 ชั่วโมงต่อวัน รวมทั้งหมด 14 วันตลอดการศึกษา ผลการศึกษา กลุ่มหนูแรทที่อยู่ในสภาวะขาดออกซิเจนเป็นช่วงสลับกับสภาวะปกติอย่างต่อเนื่องเรื้อรัง มีการเปลี่ยนแปลงของหลอดเลือดแดงปอดขนาดเล็กและมีการหนาตัวของผนังหัวใจห้องล่างขวาอย่างมีนัยสำคัญทางสถิติ (p=0.042 และ p=0.015) ส่วนผลของยาโบเซนแทนสามารถลดระดับความดันในหลอดเลือดแดงปอดและอัตราการเต้นของหัวใจได้อย่างมีนัยสำคัญทางสถิติ (p&lt;0.001 และ p=0.011) สรุปผลการศึกษา ยาโบเซนแทนมีโอกาสเป็นทางเลือกหนึ่งในการป้องกันและรักษาภาวะความดันในหลอดเลือดแดงปอดสูงที่พบในภาวะทางเดินหายใจอุดกั้นระหว่างนอนหลับ